
AVIZ
asupra propunerii legislative pentru modificarea şi completarea Legii nr. 506/2004 privind prelucrarea datelor cu character personal şi protecţia vieţii private în sectorul comunicaţiilor electronice


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr. 506/2004 privind prelucrarea datelor cu character personal şi protecţia vieţii private în sectorul comunicaţiilor electronice, trimisă cu adresa nr. Pl.x- 260 din 10 aprilie 2006 şi înregistrată sub nr. 31/437 din 11.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 5 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 3 mai 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 1361/6.10.2005 precum şi Punctul de vedere al Guvernului cu nr. 3203 din 13.12..2005 care precizează că nu susţine adoptarea acestei propuneri legislative.
În urma dezbaterilor, membrii comisiei au constatat că iniţiativa legislativă are ca obiect de reglementare amendarea Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice. Membrii comisiei au luat act de faptul că, în conformitate cu art. 5 din Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, Autoritatea Naţională de Reglementare a Comunicaţiilor elaborează autorizaţia generală prin care se stabilesc condiţiile în care se furnizează reţelele şi serviciile de comunicaţii electronice, inclusiv cu privire la realizarea interconectării.
Faţă de cele constatate, comisia a hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, proiectul de lege face parte din categoria legilor ordinare.

